Jean Laffitte (biskop)

**Jean Clément Marie Gérard Joseph Françoise Georges Laffitte** (født 1952) er en fransk geistlig og kuriebiskop av den katolske kirke.
## Liv og virke
### Bakgrunn
Jean Laffitte gikk på Université Toulouse-I og oppnådde et diplom i statsvitenskap i 1973. Han fullførte noen kurs ved University of Cambridge i 1979 og ved Universitetet i Salamanca i 1980. I 1984 startet Laffitte på Det pavelige franske seminar i Roma. Han studerte katolsk teologi og filosofi ved Det pavelige gregorianske universitet. Jean Laffitte tok *baccalauréat* i katolsk teologi og filosofi i 1988.

### Prest
Den 2. juli 1989 ble han presteviet av biskop Raymond Gaston Joseph Séguy.Jean Laffitte ble inkardinert i bispedømmet Autun som medlem av *[[Communauté de l’Emmanuel]]*, hvor søsteren Martine Laffitte-Catta er en av grunnleggerne.

Laffitte fortsatte studiene ved John Paul II Pontifical Institute for Studies on Marriage and Family*.* Han tok doktorgraden i moralteologi. I 1994 ble Jean Laffitte foreleser i ekteskapelig etikk, antropologi og spiritualitet ved John Paul II Pontifical Institute for Studies on Marriage and Family. Fra 1999 til 2001 var han også viserektor ved dette instituttet. I 2003 ble Laffitte rådgiver for Troskongregasjonen. Den 28. januar 2005 utnevnte Johannes Paul II ham til undersekretær for Det pavelige råd for familien. Den 24. januar 2006 ble Jean Laffitte utnevnt til visepresident for Det pavelige akademi for livet.

### Titulærbiskop av Entrevaux
Den 22. oktober 2009 utnevnte pave Benedikt XVI ham til titulærbiskop av *Entrevaux* og til sekretær for Det pavelige råd for familien.  Han ble ordinert til biskop av kardinalstatssekretær Tarcisio Bertone S.D.B. den 12. desember samme år i Peterskirken; Medkonsekratorer var den emeriterte president for Det pavelige råd for rettferdighet og fred, kardinal Renato Raffaele Martino, og erkebiskopen av L'Aquila, Giuseppe Molinari. Den 5. januar 2011 utnevnte Benedikt XVI ham som konsulent for Det pavelige råd for sjelesorgen for syke.

Den 4. juli 2015 utnevnte pave Frans ham til prelat av Malteserordenen, til etterfølgelse etter titulætrrtkrbiskop Angelo Acerbi. Han ble erstattet i denne rollen av Luis Manuel Cuña Ramos den 21. desember 2023.

Hans virke som sekretær for Det pavelige råd for familien ble avsluttet da det ble oppløst den 1. september 2016.

Biskop Jean Laffitte var del av stor internasjonal gruppe katolske kardinaler og biskoper fra hele verden i et åpent brev datert 2. august 2024 krevde at Den internasjonale olympiske komité (IOC) å «avvise» og «be om unnskyldning» for «den forsettlige hatefulle hån» av Jesu siste nattverd under åpningsseremonien til OL i Paris 2024. 

Der skrev de blant annet: *«Med sjokk så verden på når sommer-OL i Paris åpnet med en grotesk og blasfemisk skildring av nattverden. Det er vanskelig å forstå hvordan troen til over 2 milliarder folk kan bli ... spottet. Vi, katolske biskoper fra hele verden, på vegne av kristne overalt, krever at Den olympiske komité avviser denne blasfemiske handling og ber alle troende om unnskyldning. Samtidig som det er vanskelig å tro at en slik forsettlig hatefull hån mot noen annen religion ville blitt vist på verdensscenen, truer denne foraktelige handlingen likevel mennesker av alle trosretninger eller de av ingen tro, idet det åpner døren for de med makt som gjør hva de vil mot folk de ikke liker. ...Nattverden var måltidet som Jesus fra Nasaret delte med sine nærmeste venner om natten før han døde for dem og for oss. Vi ber om at de som søker å skade andre med sin makt, og de som er skadet, vil etterligne hans selvoppofrende kjærlighet, slik at fred, anstendighet og gjensidig respekt kan gjenopprettes i verden.»

== Episkopalgenealogi ==
Hans [[episkopalgenealogi]] er:

* Kardinal [[Scipione Rebiba]]  (1504-1577) 
* Kardinal [[Giulio Antonio Santorio]]  (1532-1602) *bispeviet 1566
* Kardinal [[Girolamo Bernerio]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]]  (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (1623-1698) *1666
* [[Pave Benedikt XIII]] (1649-1730) *1675
* [[Pave Benedikt XIV]] (1675-1758) *1724
* Erkebiskop [[Enrico Enríquez]] (1701-1756) *1743
* Erkebiskop [[Manuel Quintano Bonifaz]] (1698-1774) *1749
* Kardinal [[Buenaventura Córdoba Espinosa de la Cerda]] (1724-1777) *1761
* Kardinal [[Giuseppe Maria Doria Pamphilj]] (1751-1816) *1785
* [[Pave Pius VIII]] (1761-1830) *1816
* [[Pave Pius IX]] (1792-1878) *1827
* Kardinal [[Gustav Adolf von Hohenlohe-Schillingsfürst]] (1823-1896) *1857
* Erkebiskop [[Salvatore Magnasco]] (1806-1892) *1868
* Kardinal [[Gaetano Alimonda]] (1818-1891) *1877
* Kardinal [[Agostino Richelmy]] (1850-1923) *1886
* Biskop [[Giuseppe Castelli (biskop)|Giuseppe Castelli]] (1871-1943) *1911
* Biskop [[Gaudenzio Binaschi]] (1883-1968) *1930
* Erkebiskop [[Albino Mensa]] (1916-1998) *1960
* Kardinal [[Tarcisio Bertone]] (1934-) *1991
* Erkebiskop  *Jean Clément Marie Gérard Joseph Françoise Georges Laffitte'' (1952- ) *2009

## Referanser